**Univerzitet u Kragujevcu** osnovan je 21. maja 1976. godine. Njegovi koreni sežu do prve polovine 19. veka, kada je 1838. godine u ovom gradu osnovan "LICEJ", kao prva najviša obrazovna institucija u Srbiji.
U svojim okvirima ima 11 fakulteta u 5 gradova kojima je Kragujevac makroreginalni centar.

Istorijat
---------

Prvi fakulteti u Kragujevcu se osnivaju ranih šezdesetih godina i to Mašinski i Ekonomski fakultet kao odeljenja Beogradskog Univerziteta, a početkom sedamdesetih i Pravni i Prirodno-matematički fakultet. Na bazi ovih Fakulteta i Pedagoško-tehničkog fakulteta iz Čačka i Instituta za strna žita u Kragujevcu i Instituta za voćarstvo u Čačku osniva se 21. maja 1976 Univerzitet u Kragujevcu. Dakle, na povratak svog Liceja Kragujevac je čekao punih 138 godina.

Univerzitet danas
-----------------

Danas Univerzitet u svom sastavu ima 11 fakulteta koji su smešteni u 5 gradova Centralne Srbije. U sastavu Univerziteta u Kragujevcu su:

Agronomski fakultet u Čačku, Ekonomski fakultet u Kragujevcu, Mašinski fakultet u Kragujevcu, Mašinski fakultet u Kraljevu, Medicinski fakultet u Kragujevcu, Pravni fakultet u Kragujevcu, Prirodno-matematički fakultet u Kragujevcu, Tehnički fakultet u Čačku, Pedagoški fakultet u Jagodini, Učiteljski fakultet u Užicu i Filološko-umetnički fakultet u Kragujevcu.

Danas se na fakultetima Univerziteta u Kragujevcu realizuje preko 60 programa osnovnih studija i nudi studentima mogućnost za sticanje visokih naučnih i stručnih zvanja iz širokog spektra nauka.

Univerzitet je autonomna obrazovna i naučna ustanova čiji je osnivač Republika Srbija. Univerzitet u Kragujevcu je sastavni, integralni deo celovitog sistema visokog školstva Republike Srbije i ta integrativnost se ogleda, u prvom redu, u sprovođenju jedinstvene obrazovne politike. Pored povezanosti sa obrazovnom politikom koju sprovodi Republika Srbija, program razvoja Univerziteta se temelji na razvojnim potrebama regiona u kojem je lociran, na principima društvene uslovljenosti, idejne zasnovanosti, kao i na načelima racionalnosti i ekonomičnosti. Na fakultetima Univerziteta studira oko 12.000 studenata. Na Univerzitetu je ukupno zaposleno oko 1.000 nastavnog i vannastavnog osoblja. Preko 14.000 visokoobrazovanih stručnjaka diplomiralo je na fakultetima Univerziteta, odbranjeno je oko 400 magistarskih teza i oko 200 doktorskih disertacija. Na Univerzitetu se kontinuirano razvijaju novi programi, prati se efikasnost studiranja, analizira kvalitet nastavnog procesa, vrši se inoviranje nastavnih planova, podsticanje naučnog podmlatka i unapređivanje naučnoistraživačkog rada.

Fakulteti
---------

* Agronomski fakultet u Čačku
* Ekonomski fakultet u Kragujevcu
* Mašinski fakultet u Kraljevu
* Medicinski fakultet u Kragujevcu
* Pedagoški fakultet u Jagodini
* Pravni fakultet u Kragujevcu
* Prirodno-matematički fakultet u Kragujevcu
* Tehnički fakultet u Čačku
* Učiteljski fakultet u Užicu
* Fakultet za hotelijerstvo i turizam u Vrnjačkoj Banji
* Fakultet inženjerskih nauka u Kragujevcu
* Filološko-umetnički fakultet u Kragujevcu

Spoljašnje veze
---------------

***Univerzitet u Kragujevcu*** na Wikimedijinoj ostavi

Vidi još
--------

* Lista univerziteta u Srbiji

| * p
* r
* u
Univerziteti u Srbiji |
| --- |
| Državni | 
* Beograd
* Kragujevac
* Niš
* Novi Pazar
* Novi Sad
* Univerzitet umetnosti
* Univerzitet odbrane

 |
| Privatni | 
* Alfa BK
* Edukons
* Megatrend
* MB
* Metropolitan
* Internacionalni univerzitet u Novom Pazaru
* Privredna akademija
* Singidunum
* Union
* Union Nikola Tesla

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 124654162
* LCCN: no98096304
* ISNI: 0000 0000 8615 0106
* GND: 5228573-X
* NKC: ko2008416825

 |